Nodosarioidejas

Nodosarioidejas (Nodosarioidea) ir foraminīferu virsdzimta, kas pārstāv pārsvarā brīvi peldošas formas (retos gadījumos pieaugošas formas). 1945. gadā austriešu paleontologs Martins Glesners izdalīja virsdzimtu Lagenidea. 1957. gadā dāņu paleontologs Aksels Nērvangs, pamatojoties uz Ērenberga izveidoto Nodosarina dzimtu, virsdzimtu nosauca par Nodosariidea. 1988. gadā Alfrēds Lēblihs un Helēna Tappana Nodosariacea virsdzimtu piedēvēja Ērenbergam. Ģeohronoloģiski nodosarioidejas ir zināmas no vēlā triasa perioda (pēc citiem datiem no perma) līdz mūsdienām.

 Apraksts 
Čaula veidota no smalki perforēta kalcīta. Kameras izvietotas pārsvarā uniseriāli. Retāk var būt biseriālas, plakani spirāliskas vai vītņveida spirāliskas kameras. Reizēm var būt vienkameru čaulas. Sieniņas veido primārais kalcīta slānis (primārā laminācija) uz kura augšanas procesā uzgulsnējas sekundārais slānis (sekundārā laminācija).Loeblich, A. R.; Tappan, H. (1988). Foraminiferal Genera and their Classification. Van Nostrand Reinhold Company, New York. 394 lpp. ISBN 0-442-25937-9 Savukārt, starpsienas veidotas tikai no viena, primārā, kalcīta slāņa. Atvere izvietota termināli.Подобина В.М. Фораминиферы и биостратиграфия верхнего мела Западной Сибири. Томск: НТЛ, 2000. 388 с, 155. lpp.

 Sistemātika 
Nodosarioideju virsdzimtas dalījums dzimtās:World Foraminifera Database:

virsdzimta: Nodosarioidea Ehrenberg, 1838
dzimta: Chrysalogoniidae Mikhalevich, 1993 †
dzimta: Glandulonodosariidae Silvestri, 1901 †
dzimta: Ichthyolariidae Loeblich & Tappan, 1986 †
dzimta: Lagenidae Reuss, 1862
dzimta: Nodosariidae Ehrenberg, 1838
dzimta: Pachyphloiidae Loeblich & Tappan, 1984 †

(†) - izmirušu organismu grupa.

 Atsauces 

Kategorija:Foraminīferas